Last saved by: Kotrusová Adela

OKRESNÁ PROKURATÚRA LEVICE 
Šafárikova 7, 934 01 Levice 1

Číslo: 2 Pv 288/14/4402	Levice  
EEČ: 

U Z N E S E N I E

Trestná vec:	obv. XXXXX 
Trestný čin:	Prečin Pytliactvo podľa § 310 odsek 1 Trestného zákona 
Rozhodol: 	prokurátorka Okresnej prokuratúry Levice
Podľa § 217 odsek 1 Trestného poriadku vyslovujem, že obvinený:
1.	XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX, Slovensko
väzba: nie 
ktorý je trestne stíhaný pre trestný čin:
- Prečin Pytliactvo podľa § 310 odsek 1 Trestného zákona  

sa v skúšobnej dobe, určenej uznesením prokurátora Okresnej prokuratúry Levice zo dňa 23.5.2014 spisová značka 2 Pv 288/14/4402, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.

Podľa ustanovenia §217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

ako držiteľ platného povolenia na rybolov č. 02362/K miestne/2014 dňa 12. 04. 2014 v čase o 18.26 h v katastrálnom území obce XXXXX na úseku rieky Hron medzi železničným mostom Dolná Seč – Tekovský Hrádok a telesom hrádze malej vodnej elektrárne XXXXX, ktorý ako revír č. 2-5420-1-1 Vodná nádrž XXXXX obhospodaruje Slovenský rybársky zväz, Mestská organizácia Levice, pomocou udice zn. Grizzly s navijakom Esox 60 a udice Lineaeffe s navijakom Tamoka Tm 560 lovil ryby v čase ich ochrany z dôvodu hájenia, nakoľko podľa § 11 odsek 3 Zákona číslo 139/2002 Z.z. o rybárstve v znení neskorších predpisov je na danom mieste zakázaný lov  všetkých rýb od 15. marca do 31. mája 

Uznesením prokurátora Okresnej prokuratúry Levice zo dňa 23.5.2014, spisová značka 2 Pv 288/14/4402, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX  
	12 mesiacov
 
Odôvodnenie:
Uznesením č. 2 Pv 288/14 z 23. 05. 2014 právoplatným 03. 06. 2014 prokurátor Okresnej prokuratúry Levice podľa § 216 odsek 1 Trestného poriadku podmienečne zastavil trestné stíhanie obvineného XXXXX za prečin  pytliactva podľa § 310 odsek 1 Trestného zákona na tom skutkovom základe, že: 
ako držiteľ platného povolenia na rybolov č. 02362/K miestne/2014 dňa 12. 04. 2014 v čase o 18.26 h v katastrálnom území obce XXXXX na úseku rieky Hron medzi železničným mostom Dolná Seč – Tekovský Hrádok a telesom hrádze malej vodnej elektrárne XXXXX, ktorý ako revír č. 2-5420-1-1 Vodná nádrž XXXXX obhospodaruje Slovenský rybársky zväz, Mestská organizácia Levice, pomocou udice zn. Grizzly s navijakom Esox 60 a udice Lineaeffe s navijakom Tamoka Tm 560 lovil ryby v čase ich ochrany z dôvodu hájenia, nakoľko podľa § 11 odsek 3 Zákona číslo 139/2002 Z.z. o rybárstve v znení neskorších predpisov je na danom mieste zakázaný lov  všetkých rýb od 15. marca do 31. mája.  
Podľa § 216 odsek 2 Trestného poriadku bola obvinenému XXXXX stanovená skúšobná doba v trvaní 12 (dvanásť) mesiacov, ktorá uplynula 03. 06. 2015. 
	Podľa § 217 odsek 1 Trestného poriadku ak obvinený v priebehu skúšobnej doby viedol  riadny  život,  splnil  povinnosť  nahradiť  spôsobenú  škodu  a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 
	Podľa § 217 odsek 2 Trestného poriadku ak  do dvoch rokov od uplynutia skúšobnej doby nebolo vydané rozhodnutie podľa odseku 1 bez zavinenia obvineného, má sa za to, že sa osvedčil. 
	Po vykonanom šetrení správania sa obvineného v skúšobnej dobe zisťujem, že: 
a/  podľa odpisu registra trestov obvineného XXXXX zo 07.04.2016 sa v tomto odpise žiadny  novší záznam nenachádza
b/  podľa správy o povesti podanej obcou XXXXX obvinený XXXXX žije v spoločnej domácnosti s matkou (a jej manželom); nebol priestupkovo riešený
c/   obvinený XXXXX nebol obvinený zo spáchania iného trestného činu
d/  podľa výpisu z ústrednej evidencie priestupkov MV SR sa v priebehu skúšobnej doby (17.09.2014, 21.04.2015) dopustil 2 menej závažných priestupkov na úseku porušenia pravidiel cestnej premávky.

	Takto vyhodnotiac osobu obvineného XXXXX konštatujem, že bolo potrebné rozhodnúť tak, ako sa to uvádza vo výrokovej časti tohto uznesenia. 
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) 

JUDr. Adela Kotrusová
prokurátorka